my film dont hurt to anyone ajay devgan - मेरी फिल्म किसी की भावना को आहत नहीं करती : देवगन - HindiLok.com
मेरी फिल्म किसी की भावना को आहत नहीं करती : देवगन
मुम्बई। फिल्म 'सन आफ सरदार' के बचाव में आए बॉलीवुड अभिनेता अजय देवगन का कहना है कि उनकी इस फिल्म में सिख समुदाय का साकारात्मक पक्ष दिखाया गया है और यह किसी की भावना को आहत नहीं करता। एक सिखों संस्था 'आल इंडिया सिख स्टूडेंट्ड फेडरेशन' ने मंगलवार को अकाल तख्त से फिल्म के कलाकार और निर्माता के खिलाफ कारवाई करने की अपील करते हुए कहा था कि इसमें सिखों को नाकारात्मक रूप में दिखाया गया है। इस हास्य फिल्म का निर्माण 'वायाकॉम 18 मोशन पिक्चर' और अजय देवगन ने साथ मिलकर किया है।
अजय ने अपने एक बयान में कहा, " मेरी फिल्म 'सन आफ सरदार' किसी की भावना को आहत नहीं करती। मैं पंजाब से हूं और अन्य लोगों की तरह मेरे मन में भी इस समुदाय और संस्कृति के प्रति इज्जत है और अगर मैं किसी को आहत करता हूं तो यह मेरा आखिरी काम होगा। मुझे अपने समुदाय पर गर्व है।"
अजय जोर देकर कहते हैं कि निर्देशक अश्विनी धीर ने यह फिल्म जानकार लोगों के मार्गदर्शन में बनाई है।
फिल्म 13 नवम्बर को प्रदर्शित हो रही है। इसमें उनके साथ सोनाक्षी सिन्हा और संजय दत्त भी नजर आएंगे।